[{"text_idx": "#000000", "text": "Graddio ysgolion: Y rhestr newydd"}, {"text_idx": "#000002", "text": "Dyma'r ail dro i'r system liwiau gael ei defnyddio, gyda phob ysgol yn cael gradd gan ddibynnu ar nifer o feini prawf."}, {"text_idx": "#000004", "text": "O'r 1316 ysgol gynradd yng Nghymru mae 294 (22%) yn y categori gwyrdd a 32 (2%) yn y categori coch."}, {"text_idx": "#000005", "text": "O'r 212 ysgol uwchradd yng Nghymru mae 39 (18%) yn y categori gwyrdd a 26 (12%) yn y categori coch."}, {"text_idx": "#000007", "text": "Ysgolion categori gwyrdd yw'r goreuon ac yn cael eu disgrifio fel rhai \"sy'n perfformio'n dda\"."}, {"text_idx": "#000008", "text": "Mae ysgolion categori melyn yn cael eu hystyried yn \"effeithiol\"."}, {"text_idx": "#000009", "text": "Yn y categori oren mae Llywodraeth Cymru o'r farn bod yr ysgolion \"angen gwelliannau\" tra bod ysgolion categori coch \"angen gwelliannau mawr\"."}, {"text_idx": "#000011", "text": "Wrth siarad am y canlyniadau categoreiddio diweddaraf, dywedodd y Gweinidog Addysg, Huw Lewis: \"Rydyn ni wedi cyflwyno System Genedlaethol ar gyfer Categoreiddio Ysgolion er mwyn cael gwybod pa ysgolion sydd a\u0302'r angen mwyaf o ran cael cefnogaeth, ac er mwyn inni allu asesu ysgolion ar eu perfformiad a'u gallu i wella."}, {"text_idx": "#000012", "text": "\"Mae'r system yn ein helpu i gael gwybod pa ysgolion sydd a\u0302'r angen mwyaf o ran cael cymorth, cefnogaeth ac arweiniad."}, {"text_idx": "#000013", "text": "\"Rydyn ni hefyd yn gallu dweud pa ysgolion sy'n gwneud yn dda ond a allai wneud yn well, a hefyd yr ysgolion sy'n perfformio'n dda ac a fyddai'n gallu helpu eraill i wella."}, {"text_idx": "#000014", "text": "\"Wrth so\u0302n am gategoreiddio, nid so\u0302n ydyn ni am dablau cynghrair moel na labelu ysgolion, ond yn hytrach am gyfeirio'r cymorth iawn i'r ysgolion perthnasol, gan sicrhau gwelliannau ar draws ein system ysgolion."}, {"text_idx": "#000016", "text": "\"Mae hon hefyd yn system sy'n gweithredu er lles yr holl ddysgwyr. Ni all ysgolion ddibynnu ar berfformiad eu myfyrwyr gorau."}, {"text_idx": "#000017", "text": "\"Os yw ysgol yn perfformio o dan y safon ofynnol gymeradwy mewn perthynas a\u0302'i disgyblion sy'n cael prydau ysgol am ddim, ni allwn ei rhoi yn y categori gwyrdd.\""}, {"text_idx": "#000019", "text": "\"Fe allai ysgolion yn y categori gwyrdd ddal fod angen cefnogaeth mewn rhai meysydd, tra bod addysgu gwych yn digwydd mewn rhai agweddau yn yr ysgolion hynny yn y categori\u0308au melyn, oren a choch."}, {"text_idx": "#000024", "text": "\"Mae'n bryder bod rhai ysgolion sydd wedi eu cofnodi fel rhai sydd angen cymorth y llynedd i'w gweld yn styfnig yn eu lle ac nid yn gwella, ac hefyd bod ysgolion eraill, hyd yn oed gyda chymorth, wedi gwaethygu\", meddai."}, {"text_idx": "#000026", "text": "\"Mae'r system newydd yn sicr hyn welliant ar y sustem fandio ond nid yw'n dwyn i ystyriaeth y gwahaniaethau penodol o fewn ysgolion unigol, fe all band gwyrdd cyffredinol cuddio nifer o fethianau mewn adrannau unigol yn yr un ffordd ag y gall marc coch guddio enghreifftiau o waith gwych mewn ysgolion.\""}, {"text_idx": "#000027", "text": "Prif StraeonClybiau'n pleidleisio o blaid newidiadau i fwrdd URCPublished3 awr yn o\u0302lYmgyrch y tri yn ras arweinydd yr SNP ar fin dod i benPublished1 awr yn o\u0302lBwrdd iechyd yn ymddiheuro wedi bron i ddegawdPublished9 awr yn o\u0302l"}, {"text_idx": "#000028", "text": "Clybiau'n pleidleisio o blaid newidiadau i fwrdd URC"}]